आधुनिक कवि भूपी शेरचनको आज ८२ औँ जन्मजयन्ती परेको छ । उनको जन्म १९९२ पुस १२ गते मुस्ताङ जिल्लाको थाक टुकुचेमा भएको थियो । उनको वास्तविक नाम भूपेन्द्रमान शेरचन हो । उनी सन् १९६९ मा घुम्ने मेचमाथि अन्धो मान्छे कृतिका लागि साझा पुरस्कारबाट सम्मानित भएकोे थिए । त्यस्तै २०४२ सालमा गोरखा दक्षिणबाहु दोस्रो बाट पनि सम्मानित भएका थिए । शेरचनका परिवर्तन (नाटक), नयाँ झ्याउरे, निर्झर, घुम्ने मेचमाथि अन्धो मान्छे र भूपि शेरचनका कविता कवितासङ्ग्रह प्रकाशित छन् ।
